Lesersbrief: Wat kinders my geleer het …Karyna le Roux. Foto: Verskaf. Karyna le Roux van Waverley, Pretoria skryf: Mens sou dink teen kind nommer vier weet jy alles wat daar geweet moet word oor kinders, maar helaas, daar is ‘n paar dinge wat ek nog moet leer! Daarom, net ‘n paar gedagtes oor kinders… Babas breek nie so maklik nie, maar as hulle groter is breek hulle wel – alles! Jou geërfde teekoppies, jou selfoonskerm, ander mense se duur glase … en soms breek hulle ook jou moed meer as jou goed! Maar jy bly steeds lief vir hulle. Met ŉ liefde wat ses keer ŉ nag sal opstaan om te kyk of hulle nog asemhaal (veral daar in die begin). ŉ Liefde wat sal stories lees totdat jy slaap (en hulle nog nie). ŉ Liefde wat getrou die hoenders en hase voer – want die kinders wou hulle so graag as troeteldiere hê. ŉ Liefde wat eerder kinderklere koop as nuwe skoene vir jou. ŉ Liefde wat vuil doeke skoonmaak, lakens was en meer van snotneus-soene hou as wat die tannies by die kerk daarvan hou. ŉ Liefde wat sukkel om te glo dat my bloedjie regtig die maatjie gebyt het. ŉ Liefde wat Paw Patrol-, prinses- of ŉ olifant-wat-ballet-kolwyntjies bak tot laat in die nag vir môre se partytjie. ŉ Liefde wat die laaste beskuitjie, waarna jy so uitgesien het, opoffer vir ŉ smekende gesiggie – net om later te sien hoe die hond daaraan smul… om baie meer te bid om kinders in kaste te soek om goeters op vreemde plekke te soek om te maak of ek skrik om voor ŉ skare te piepie om stories in my slaap te lees. Kinders het my geleer dat ek die kamerdeur moet toetrek. om met ŉ lig aan te slaap want dit hou die ongediertes weg om ŉ ekstra matras in ons kamer gereed te hou om met knieë in my ribbes en voete oor my kop te slaap Kinders het my geleer om te funksioneer met min slaap. Kinders het my geleer om minder goed te hê wat kan rondlê of deurmekaar gekrap kan word. Hulle het my ook geleer dat die kleur van ŉ papbakkie regtig ŉ saak van lewe en dood is. Hulle het my geleer dat ŉ salfie en ŉ pleister vir alles werk – van ŉ seer tand, tot ŉ slegte hoes, oorpyn, maagpyn en ŉ stukkende toon … maar die meeste vir ŉ seer hart. om ALTYD kaas, brood en Sweetcorn in die huis te hê. om Lego’s op te ruim om legkaarte uit te sorteer om vliegtuie, voëltjies en prinsesse in ŉ gekrabbel raak te sien om alles drie keer te herhaal om ŉ skeidsregter te wees! slaap ek minder lag ek meer lê ek minder lang ure in die bad en lees ŉ boek leer ek meer gediggies en liedjies vandat ek kinders het hou ek honde aan om die vloer skoon te maak wanneer die kinders eet vandat ek kinders het, kom my ouers meer kuier … en sommige vriende minder! Vandat ek kinders het dra ek nie meer wit klere nie. eet ons uit papierborde werk my wasmasjien, skottelgoedwasser en brein oortyd! deel ek my koekies en nagereg en eet ek meer groente (want ek moet die kinders s’n ook eet). Vandat ek kinders het, het ek leer Chinees praat (om die tweejarige te verstaan). Kinders het my geleer om enige liedjie te herskryf in ŉ opruim-, bad- of kos-opeet-treffer! Kinders het my geleer om tyd te maak vir Bybellees en bid as ek opstaan – want anders is die dag verby voordat ek daarby kon uitkom (en dan lê ek wakker omdat ek skuldig voel). Kinders het my geleer om skuldig te voel (as ek te min tyd aan hulle spandeer, as ek te veel tyd aan hulle spandeer, as ek te min geld op hulle spandeer, as ek te veel geld op hulle spandeer). Kinders het my geleer: om te multitask om deur die nag te bid om dankbaar te wees vir gesondheid om ŉ kombuis in rekordtyd met een hand en ŉ baba op die heup skoon te maak. Kinders het my geleer om koue tee te drink … Sit jou foon neer en tel jou kind op. Elke kind is uniek. Maak tyd, prioritiseer, speel, lag, ontspan, bid. Kinders hou jou op jou tone en knieë. Kinders druk snaakse goed in hulle monde, neuse en ore. My kinders is altyd moeg, honger of siek en ander mense se kinders net stout. Seuntjies piepie die toilet mis! Los jou boetie! Sê jammer vir jou sussie! Haal jou vinger uit jou neus! Moenie die hondekos eet nie! Sê hallo vir die tannie! Sê dankie vir ouma! Wie het dit gedoen? Sit stil, lê stil, bly stil! Het jy al vandag ‘n nommer twee gemaak? Waar hoor jy dit? Vra vir pappa. Hoekom knyp jy jou sussie? Jy is nie sy ma nie! Die kamer kort ‘n skoonmaak! Ek is lief vir jou. Ek is trots op jou. Jy is oulik. Jy lyk soos ‘n prinses. Voel net jou spiere. Sjoe, dis ‘n mooi prentjie. Bybel Bid Borsvoeding Beste vriendin Besoeke van my ma Betroubare man Die Baba self! Kinders is ŉ vreugde, ŉ seën en ŉ gawe van God. Hulle helder ŉ huis op, hulle gee jou lewe (en mure) kleur. Kinders bring hoop! Hulle het onvoorwaardelik lief. Vul jou pylkoker met kinders, die Beeld van God! Mag Hy julle almal nog hope snotneusies en vuilbekkies gee!